BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 9.2.2007 
COM(2007) 51 окончателен  
2007/0022 (COD)   
Предложение  за 
ДИРЕКТИВА  НА ЕВРОПЕЙСКИЯ  ПАРЛАМЕНТ  И СЪВЕТА  
относно  защитата  на околната  среда  чрез  наказателното  право  
(представено  от Комисията ) 
  
{SEC(2007) 160} {SEC(2007) 161} 
 
BG 2   BG ОБЯСНИТЕЛЕН  МЕМОРАНДУМ  
1) КОНТЕКСТ  НА ПРЕДЛОЖЕНИЕТО  
110 • Основания  и цели  на предложението  
За да се гарантира  висока  степен  на защита  на околната  среда  - цел, залегнала  в 
Договора  за ЕО (член  174, параграф  2 ЕО), - трябва  да се обърне  внимание  на 
нарастващия  проблем  с престъпленията  спрямо  околната  среда .  
Това  предложение  заменя  предложението  за директива  на Парламента  и на 
Съвета  относно  защитата  на околната  среда  чрез наказателното  право  
(2001/0076(COD)), изменено  след  първо  четене  от Европейския  парламент , за да 
се отразят  заключенията  на Европейския  съд в неговото  решение  от 13 септември  
2005 г. (C-176/03, Комисията  с/у Съвета ), което  анулира  Рамково  решение  
2003/80/ПВР  относно  защитата  на околната  среда  чрез наказателното  право .  
Според  решението  Общността  може  да предприеме  мерки , свързани  с 
наказателното  право  на държавите -членки , които  смята  за необходими , за да 
гарантира , че определените  от нея правила  относно  защитата  на околната  среда  
са напълно  ефективни .  
Общността  и държавите -членки  приеха  многобройни  законодателни  актове , 
целящи  защитата  на околната  среда . Различни  изследвания  сочат  обаче1, че 
действащите  в момента  в държавите -членки  санкции , не са винаги  достатъчни , за 
да бъде  ефективно  осъществена  политиката  на Общността  в областта  на 
защитата  на околната  среда . В държавите -членки  не са в сила  наказателни  
санкции  за всички  сериозни  престъпления  спрямо  околната  среда , въпреки  че 
само  те ще имат  достатъчно  разубеждаващ  ефект  поради  няколко  причини .  
Първо , налагането  на наказателни  санкции  показва  обществено  неодобрение  от 
качествено  различен  характер  спрямо  административните  санкции  или 
механизмите  за компенсация  в гражданското  право .  
Второ , административните  или други  финансови  санкции  могат  да се окажат  без 
разубеждаващ  характер  в случаите , в които  нарушителите  са финансово  слаби  
или напротив , много  силни . В такива  случаи  биха  могли  да се изискват  
наказания , свързани  с лишаване  от свобода .  
Освен  това средствата  на разследването  и наказателното  преследване  (и на 
взаимната  юридическа  помощ  между  държавите -членки ) притежават  повече  
сила , отколкото  средствата  на административното  или гражданско  право  и могат  
да подобрят  ефективността  на тези процедури .  
Накрая , съществува  допълнителна  гаранция  за безпристрастност , защото  
разследващите  органи , т.е органи , различни  от тези, издали  лицензите  или 
разрешителните  за замърсяване , ще извършват  разследването .  
                                                 
1 Най-важните  проучвания  могат  да бъдат  намерени  на сайта  на ГД „Околна  среда “, посветен  на 
престъпленията  спрямо  околната  среда : http://ec.europa.eu/environment/crime/index.htm#studies .  
 
BG 3   BG Освен  факта , че видовете  приложими  санкции  се различават  в държавите -членки , 
съществуват  също  така значителни  разлики  по отношение  на нивата  на санкции , 
които  се прилагат  за подобни  или еднакви  нарушения . Престъпленията  спрямо  
околната  среда  често  имат  отражения  с трансграничен  характер . Следователно  
нарушителите  в момента  са в състояние  да се възползват  от съществуващите  
различия  между  законодателствата  на държавите -членки . Ето защо  проблемът  
трябва  да бъде  решаван  чрез действие  на ниво  на Общността .  
• Общ  контекст  
През  1998 г. Съветът  на Европа  прие  Конвенция  за опазване  на околната  среда  
чрез наказателното  право . 
Европейският  съвет , провел  се в Тампере  през октомври  1999 г., призова  за 
усилия  за намиране  на споразумение  за общи  дефиниции , подвеждане  под 
отговорност  и санкции  за ограничен  брой  от особено  подходящи  за това сектори  
от престъпления , включително  престъпленията  спрямо  околната  среда . 
През  февруари  2000 г. кралство  Дания  представи  инициатива  за рамково  
решение  за борба  със сериозните  престъпления  спрямо  околната  среда .  
Съветът  по въпросите  на правосъдието  и вътрешните  работи  постигна  съгласие  
на 28 септември  2000 г. за установяването  на „аки“ в областта  на нарушенията  
спрямо  околната  среда .  
На 13 март  2001 г. Комисията  прие  предложение  за директива  относно  защитата  
на околната  среда  чрез наказателното  право . Целта  на предложената  директива  
беше  осигуряването  на по-ефективно  прилагане  на законодателството  на 
Общността  в областта  на защитата  на околната  среда  чрез установяване  в 
Общността  на минимален  набор  от престъпления .  
Европейският  парламент  прие  доклад  върху  предложението  на първо  четене  на 8 
април  2002 г. 
На 30 септември  2002 г. Комисията  прие  изменено  предложение , включващо  
няколко  от предложените  от Парламента  предложения . 
Съветът  не обсъди  предложението  на Комисията , а вместо  това прие  на 27 
януари  2003 г. по инициатива  на Дания  Рамково  решение  2003/80/ ПВР  относно  
защитата  на околната  среда  чрез наказателното  право . 
Съдът  на Европейските  общности  анулира  това рамково  решение  с решението  си 
от 13 септември  2005 г. (C-176/03) поради  нарушаване  на член  47 от Договора  за 
ЕС., считайки , че по характера  на тяхната  цел и съдържание  членове  1 - 7 на това 
рамково  решение  имат  за основна  цел защитата  на околната  среда  и биха  могли  
да бъдат  правилно  приети  въз основа  на член  175 от Договора  за ЕС. 
На 30 ноември  2005 г. Комисията  прие  съобщение , в което  изложи  възгледите  си 
по отношение  на последствията  от решението  по дело  C-176/03, включително  
нуждата  от приемане  на ново  законодателно  предложение  върху  престъпленията  
спрямо  околната  среда .  
 
BG 4   BG В светлината  на решението  е необходимо  да се оттегли  предложението  от 2001 г. 
за директива  относно  защитата  на околната  среда  чрез наказателното  право  и да 
се представи  ново  предложение , включващо  съдържанието  на членове  1 – 7 на 
анулираното  рамково  решение . Някои  престъпления  ще трябва  да бъдат  
променени , като се вземат  предвид  развитията  в законодателството  на 
Общността  в областта  на околната  среда . Освен  това бяха  включени  някои  
допълнителни  елементи , счетени  за необходими  за осигуряване  на ефективна  
защита  на околната  среда , като сближаването  на приложимите  санкции  за 
особено  сериозните  престъпления  спрямо  околната  среда . 
Вследствие  на дело  176/03 на Съда  на ЕО Комисията  възнамерява  да представи  
по-късно  през 2007 г. предложение  за директива  за изменение  на Директива  
2005/35/ЕО относно  замърсяване  от кораби  и налагане  на санкции  при 
нарушения .  
 
 • Действащи  разпоредби  в областта , за която  се отнася  предложението  
Въпреки  че законодателството  в областта  на околната  среда  изисква  в множество  
случи  държавите -членки  да приемат  разубеждаващи , ефективни  и съответстващи  
санкции  спрямо  нарушенията  на съответните  закони , не съществуват  разпоредби , 
които  да принуждават  държавите -членки  да приемат  специфични  наказателни  
санкции  за сериозни  нарушения  спрямо  околната  среда . 
 • Съвместимост  с другите  политики  и цели  на Съюза  
Предложената  директива  зачита  основните  права  и спазва  принципите , признати  
от Хартата  за основните  права  на Европейския  съюз . По-специално , тя е 
изготвена  в съответствие  с принципите  за справедливост , изложени  в глава  VI на 
Хартата , и цели  насърчаването  на интеграцията  в политиките  на Общността  на 
защита  на околната  среда  от високо  ниво  в съответствие  с принципа  за 
устойчивото  развитие , посочен  в член  37 от Хартата . 
2) КОНСУЛТАЦИЯ  СЪС  ЗАИНТЕРЕСОВАНИ  СТРАНИ  И ОЦЕНКА  НА ВЪЗДЕЙСТВИЕТО  
 • Консултация  със заинтересовани  страни  
 Проблемът  за престъпленията  спрямо  околната  среда  бе обсъждан  на редица  
международни  и европейски  форуми  в продължение  на много  години . 
Комисията  организира  публична  конференция  за престъпленията  спрямо  
околната  среда  през ноември  2003 г. и участваше  с поддръжка  в семинар  по 
въпроса , организиран  от Кралския  институт  по международни  отношения  в 
Лондон  през 2002 г. Допълнителни  срещи  на експерти  по въпросите  на 
специфичното  престъпление  незаконна  търговия  със застрашени  видове  бяха  
проведени  през 2001 г. във Франкфурт  и през 2004 г. в Будапеща .  
По-нататъшната  консултация  на заинтересованите  страни  не бе счетена  за 
необходима  и осъществима  в този случай . След  анулирането  на Рамково  решение  
2003/80/ПВР  от страна  на Съда  на Европейските  общности  от 13 септември  2005 
г. в областта  на престъпленията  спрямо  околната  среда  се образува  
 
BG 5   BG законодателен  вакуум , който  трябва  да бъде  запълнен  възможно  най-скоро .  
 • Събиране  и използване  на експертни  мнения  
 През  последните  години  по темата  бяха  проведени  редица  семинари , 
конференции  и срещи  на експерти , които  предоставиха  информация  и помогнаха  
за оформяне  на предложението . 
 • Оценка  на въздействието  
При оценката  на въздействието  бяха  взети  предвид  различни  варианти : 
възможността  да не се предприема  действие  на ниво  ЕС, възможността  да се 
подобри  сътрудничеството  между  държавите -членки  чрез инициативи  на 
доброволни  начала , възможността  за пълна  хармонизация  на законодателството  в 
областта  на престъпленията  спрямо  околната  среда  и накрая , ограничено  
сближаване  на националното  законодателство  в тази сфера  в държавите -членки .  
Липсата  на действие  или необвързващото  действие  от страна  на законодателя  на 
Общността  не би постигнало  положително  въздействие  върху  степента  на защита  
на околната  среда  и не би решило  съществуващите  трудности  чрез справяне  с 
престъпленията  спрямо  околната  среда , трудности , които  до значителна  степен  
се дължат  на различията  между  законите  на държавите -членки .  
Пълната  хармонизация  на законодателството  в областта  на престъпленията  
спрямо  околната  среда  би превишила  необходимото , пренебрегвайки  факта , че 
националното  наказателно  право  е все още силно  повлияно  от съответните  
културни  ценности  на всяка  държава -членка , така че се изисква  известна  
гъвкавост  в прилагането . 
По отношение  на ограниченото  сближаване  бяха  предвидени  три възможни  
мерки : хармонизация  на списък  от сериозни  нарушения , хармонизация  на 
отговорността  на юридическите  лица  и сближаване  на степента  на санкциите  за 
нарушения , извършени  при утежняващи  вината  обстоятелства . И в трите  случая  
възможното  отражение  върху  степента  на защита  на околната  среда , както  и 
върху  полицейското  и съдебно  сътрудничество  бяха  оценени  много  
положително , а именно , че цената  за предприятията  и натоварването  на 
публичните  власти  не биха  били  значителни . 
 Докладът  за оценката  на въздействието  може  да се види  на адрес : 
http://ec.europa.eu/govern ance/impact/index_en.htm. 
3) ПРАВНИ  ЕЛЕМЕНТИ  НА ПРЕДЛОЖЕНИЕТО  
 • Резюме  на предложеното  действие  
Предложената  директива  установява  минимален  набор  от сериозни  нарушения  
спрямо  околната  среда , които  се считат  за престъпни  в Общността , когато  са 
извършени  умишлено  или поне  със сериозно  нехайство . Участието  или 
подбудата  към такива  действия  също  се считат  за престъпления . Отговорността  
на юридическите  лица  е подробно  дефинирана . 
 
BG 6   BG Нарушенията  се наказват  чрез ефективни , съответстващи  и разубеждаващи  
наказателни  санкции  за физическите  лица , докато  за юридическите  се прилагат  
наказателни  или ненаказателни  санкции . 
За нарушения , извършени  при някои  утежняващи  вината  обстоятелства , като 
причиняване  на особено  тежки  последици  или въвличане  на престъпна  
организация  минималният  размер  на максималните  санкции  за физически  и 
юридически  лица  е също  предмет  на сближаване . 
 • Правно  основание  
Разпоредбите  на настоящата  директива  са свързани  със защитата  на околната  
среда . Следователно , избраното  правно  основание  е член  175, параграф  1 на 
Договора  за ЕО. 
 • Принцип  на субсидиарност  
Принципът  на субсидиарност  се прилага , тъй като предложението  не попада  в 
изключителната  компетенция  на Общността . 
 Целите  на предложението  не могат  да бъдат  достигнати  в достатъчна  степен  от 
държавите -членки  поради  следните  причини . 
 По-строги  санкции  в отделните  държави -членки  не биха  разрешили  проблема  
ефективно , тъй като извършителите  биха  могли  да избегнат  тези държави -
членки , като вършат  дейността  си от места  с по-снизходително  законодателство . 
 Чрез  действие  на Общността  целите  на предложението  ще бъдат  постигнати  по-
добре  поради  следните  причини . 
 Предложението  ще предвиди  минимален  стандарт  на ниво  Общност  на 
съставните  елементи  на сериозни  престъпления  спрямо  околната  среда , на 
отговорността  на юридическите  лица , както  и на тежестта  на наказанията  за 
особено  сериозни  престъпления  спрямо  околната  среда . Това  ще гарантира , че 
сериозните  случаи  на престъпления  спрямо  околната  среда  се третират  по 
подобен  начин  във всички  държави -членки  и че нарушителите  не могат  да се 
възползват  от съществуващите  различия  между  националните  законодателства . 
Също  така ще бъде  улеснено  сътрудничеството  между  държавите -членки  в 
случаите  с трансгранични  проблеми . 
 Политиката  на Общността  за защита  на околната  среда  трябва  да бъде  прилагана  
напълно  навсякъде  в Общността . За тази цел в областта  на санкциите  трябва  да 
се осъществи  сближаване . 
Престъпленията  спрямо  околната  среда  обикновено  имат  трансграничен  
характер , тъй като често  включват  трансгранична  дейност  и имат  съответните  
последици  като полученото  замърсяване  на околната  среда .  
 Предложената  директива  създава  само  едно  минимално  ниво  на хармонизация  по 
отношение  на дейностите , които  трябва  да бъдат  считани  за престъпления  и 
извършва  сближаване  на минималните  степени  на наказания , които  трябва  да се 
 
BG 7   BG прилагат  в най-сериозните  случи , когато  нарушението  има особено  сериозен  
резултат  или е извършено  при утежняващи  обстоятелства .  
 Следователно  предложението  е в съответствие  с принципа  на субсидиарност . 
 • Принцип  на пропорционалност  
Предложението  е в съответствие  с принципа  на пропорционалност  поради  
следните  причини . 
 Избраното  действие  е директива , която  оставя  на държавите -членки  висока  
степен  на гъвкавост  при прилагането . Съгласно  член  176 ЕО държавите -членки  
са свободни  да поддържат  или въвеждат  по-строги  мерки  от тези, предвидени  в 
директивата . Например  те могат  да установят  допълнителни  нарушения , да 
разширят  обхвата  на виновността  до обикновено  нехайство  и/или да въведат  
допълнителни  видове  или по-тежки  наказания . 
 Изпълнението  на директивата  не води  до значителна  финансова  и 
административна  тежест , тъй като наказателното  законодателство  и съдебните  
структури  вече съществуват  в държавите -членки . Възможното  увеличаване  на 
наказателните  дела  и наказателното  преследване  може  да предизвика  
допълнителна  тежест  за държавите -членки , но същевременно  разубеждаващият  
ефект  от по-тежките  санкции  би трябвало  да доведе  до намаляване  на 
извършените  нарушения  и по-този начин  да спомогне  в дългосрочен  план  за 
намаляването  на броя  на наказателните  дела .  
 • Избор  на инструменти  
 Предложен  инструмент : директива . 
 Други  средства  не са подходящи  поради  следните  причини . 
Подходящият  инструмент  за това действие  е директивата : тя създава  
задължителен  минимален  стандарт  за защита  на околната  среда  чрез 
наказателното  право , но оставя  на държавите -членки  гъвкавост  при 
осъществяване  на директивата  в националните  наказателни  законодателства .  
4) ОТРАЖЕНИЕ  ВЪРХУ  БЮДЖЕТА  
 Предложението  няма  отражение  върху  бюджета  на Общността . 
5) ДОПЪЛНИТЕЛНА  ИНФОРМАЦИЯ  
 • Таблица  на съответствие  
Държавите -членки  трябва  да съобщят  на Комисията  текста  на националните  
разпоредби  за транспониране  на директивата , както  и таблица  на съответствие  
между  тези разпоредби  и директивата . 
 
BG 8   BG  • Европейско  икономическо  пространство  
Предложеният  акт засяга  материя  от значение  за ЕИП  и следователно  трябва  да 
бъде  разширен  до Европейското  икономическо  пространство . 
 • Подробно  обяснение  на предложението  
1. Определение  на нарушенията  
Определението  на нарушенията  отговаря  в голяма  степен  на дефинициите , 
съдържащи  се в Рамково  решение  2003/80/ ПВР , като се вземат  предвид  някои  
изменения  на първоначалното  предложение  за директива  от страна  на 
Европейския  парламент , приети  от Комисията  след  първо  четене .  
Мнозинството  от нарушенията  се обвързват  със зависимост  от резултатите  на 
дейностите , т.е дали  причиняват  или могат  да причинят  сериозни  щети  на хората  
или околната  среда .  
Всички  нарушения  освен  едно  предполагат  извършването  на „незаконно “ деяние , 
като с термина  „незаконно “ се определя  деяние , нарушаващо  законодателството  
на Общността  или на държавите -членки , административните  разпоредби  или 
решения  на компетентен  орган , имащи  за цел защитата  на околната  среда . При 
единственото  самостоятелно  нарушение  (член  3, буква  а) резултатът  – смърт  или 
сериозно  увреждане  на лице  – е толкова  сериозен , че изискването  за незаконен  
характер  не е необходимо  за оправдание  на криминализирането  му.  
За разлика  от рамковото  решение , в предложението , когато  се говори  за 
нарушенията , се употребява  термина  „материал “ вместо  „вещество “ (член  3, 
букви  а) и б)), тъй като този термин  е по-широк . Съответно  Комисията  вече бе 
отхвърлила  една  поправка  на Европейския  парламент  за първоначалното  
предложение  за директива .  
В съответствие  с първоначалното  предложение  бе добавено  допълнително  
нарушение  по отношение  на незаконното  значително  влошаване  на състоянието  
на защитен  ареал . Освен  това бе включено  специално  нарушение , свързано  с 
незаконните  превози  на отпадъци , отчитайки  новото  законодателство  на 
Общността  в тази област . Незаконните  превози  на отпадъци  се считат  за 
престъпления  само  при тежките  случаи , т.е когато  те се превозват  в значителни  
количества  и с цел печалба . 
Няколко  нарушения  съдържат  относително  неопределени  термини  като 
„значителни  щети “ или „сериозни  увреждания “. Тези  термини  не са определени  
и тяхната  оценка  е оставена  на тълкуването  на държавите -членки  в светлината  на 
техните  традиции  и правни  системи .  
Описаното  поведение  се счита  за престъпление , когато  се извършва  умишлено  
или поне  със сериозно  нехайство , включително  извършване  на деяние  в 
качеството  на участник  или подбудител . 
 
BG 9   BG 2. Отговорност  на юридическите  лица  
Както  се отбелязва  в рамковото  решение , държавите -членки  гарантират  
юридическите  лица  да могат  бъдат  държани  отговорни  за нарушенията , 
извършени  в тяхна  полза  от лица , действащи  от тяхно  име, или когато  действието  
на тези лица  е било  възможно  поради  липса  на наблюдение  или контрол .  
Не се определя  дали  отговорността  на юридическите  лица  е наказателна  или не. 
По този начин  държавите -членки , които  не признават  наказателната  отговорност  
на юридическите  лица  в националното  си законодателство , не са длъжни  да 
променят  националната  си система .  
3. Санкции  
Санкциите , приложени  срещу  престъпленията  спрямо  околната  среда  трябва  да 
бъдат  ефективни , пропорционални  и разубеждаващи , както  за физическите , така 
и за юридическите  лица .  
В допълнение  към това изискване  настоящите  значителни  разлики  в санкциите  в 
националните  законодателства  на държавите -членки  налагат  необходимостта  да 
се предвиди  сближаване  на степените  на наказанията , отговарящи  на тежестта  на 
нарушението , поне  за особено  тежките  случаи . Без това сближаване  
извършителите  биха  могли  да се възползват  от празнините  в националните  
законодателства  на държавите -членки .  
Утежняващите  обстоятелства , за които  се предвижда  сближаване  на наказанията , 
са особено  сериозния  резултат  от нарушението , като смърт  или сериозното  
увреждане  на лице  или значителните  щети  на околната  среда , или извършването  
на деянието  в рамките  на престъпна  организация . Тези  обстоятелства  вече се 
считат  най-общо  за особено  сериозни  в националните  наказателни  
законодателства  на държавите -членки  и са вече обект  на други  инструменти  на 
ЕС.  
Що се отнася  до лишаването  от свобода , предложеното  сближаване  с 
тристепенен  подход  отговаря  на заключенията  на Съвета  по въпросите  на 
правосъдието  и вътрешните  работи  на 25-26 април  2002 г. Степените  зависят  от 
моралния  елемент  (сериозно  нехайство  или умисъл ) и съответните  утежняващи  
обстоятелства . Системата  от глоби  за юридическите  лица  следва  също  така 
тристепенен  подход , отговарящ  на разработения  от Съвета  по въпросите  на 
правосъдието  и вътрешните  работи  за наказанията  със затвор . Обхватът  на 
размера  на глобите  за юридически  лица  е подобен  на договорения  от Съвета  в 
Рамково  решение  2005/667/ ПВР  относно  замърсяването , причинено  от кораби .  
За физическите  и юридическите  лица  се предлагат  алтернативни  санкции . Тези  
санкции  в много  случаи  могат  да бъдат  по-ефективни  от лишаването  от свобода  и 
включват  задължението  да се възстановят  щетите  върху  околната  среда , 
поставянето  под съдебен  контрол , забраната  за започване  на търговска  дейност  
или публикуването  на съдебни  решения .  
 
BG 10   BG Въпреки  че в много  случаи  основен  инструмент  ще бъде  конфискуването  на 
предмети , свързани  с престъпление , не беше  счетено  за необходимо  включването  
на специфична  разпоредба , тъй като повечето  от тежките  престъпления  спрямо  
околната  среда  ще бъдат  обхванати  от Рамково  решение  2005/212/ ПВР  относно  
конфискация  на облаги , средства  и имущество  от престъпления .  
4. Период  на прилагане  
Периодът  на прилагане  за държавите -членки  е [18] месеца , имайки  предвид , че 
членове  3,4 и 6 до голяма  степен  повтарят  съдържанието  на членове  2 – 6 от 
анулираното  Рамково  решение  2003/80/ ПВР . Периодът  на прилагане  за това 
рамково  решение  приключи  на 27 януари  2005 г., така че държавите -членки  ще 
са извършили  значителна  част от нужната  дейност  по прилагането  на настоящата  
директива . 
 
 
BG 11   BG 2007/0022 (COD) 
Предложение  за 
ДИРЕКТИВА  НА ЕВРОПЕЙСКИЯ  ПАРЛАМЕНТ  И СЪВЕТА  
относно  защитата  на околната  среда  чрез наказателното  право  
(текст  от значение  за ЕИП ) 
ЕВРОПЕЙСКИЯТ  ПАРЛАМЕНТ  И СЪВЕТЪТ  НА ЕВРОПЕЙСКИЯ  СЪЮЗ , 
като взеха  предвид  Договора  за създаване  на Европейската  общност , и по-специално  
член  175, параграф  1 от него , 
като взеха  предвид  предложението  на Комисията2, 
като взеха  предвид  становището  на Икономическия  и социален  комитет3, 
като взе предвид  становището  на Комитета  на регионите4, 
в съответствие  с процедурата , предвидена  в член  251 от Договора5, 
като имат  предвид , че: 
(1) В съответствие  с член  174, параграф  2 политиката  на Общността  в областта  на 
околната  среда  има за цел постигането  на високо  равнище  на защита . 
(2) Общността  е загрижена  от увеличаването  на нарушенията  спрямо  околната  
среда  и тяхното  отражение , които  все повече  се разширяват  отвъд  границите  на 
държавите , в които  са извършени  нарушенията . Тези  нарушения  застрашават  
околната  среда  и следователно  изискват  съответен  отговор . 
(3) Опитът  сочи , че съществуващите  системи  от санкции  не са достатъчни , за да се 
постигне  пълно  спазване  на законите  за защита  на околната  среда . Това  спазване  
може  и трябва  да бъде  подсилено  от прилагането  на наказателни  санкции , които  
показват  обществено  неодобрение  от качествено  различен  характер  спрямо  
административните  санкции  или механизмите  за компенсация  в гражданското  
право .  
(4) Общите  правила  в областта  на наказателните  санкции  позволяват  да се 
използват  по-ефективни  методи  на разследване  и подпомагане  в рамките  на 
държавите -членки  и помежду  им, отколкото  при административното  
сътрудничество .  
                                                 
2 O В C […], […], стр. […]. 
3 O В C […], […], стр. […]. 
4 O В C […], […], стр. […]. 
5 O В C […], […], стр. […]. 
 
BG 12   BG (5) Чрез  възлагането  на задачата  за налагане  на санкции  на съдебните  власти , а не 
на административните , отговорността  за разследване  и налагане  на спазването  
на наредбите  в областта  на околната  среда  се пада  на органи , които  са 
независими  от тези, предоставящи  разрешителни  за експлоатация  и за изпускане  
на емисии . 
(6) За да се постигне  ефективна  защита  на околната  среда , съществува  особена  
нужда  от по-разубеждаващи  санкции  за дейностите , увреждащи  околната  среда , 
които  обикновено  причиняват  или е възможно  да причинят  значителни  щети  на 
въздуха , включително  стратосферата , почвата , водата , животните  или 
растенията , включително  съхраняването  на видовете .  
(7) Несъблюдаването  на правно  задължение  за действие  може  да има същите  
последици  като активното  поведение  и следователно  също  подлежи  на 
съответните  санкции . 
(8) Следователно  такова  поведение  следва  да се счита  за престъпление  в цялата  
Общност , когато  е извършено  умишлено  или със сериозно  нехайство . 
(9) За да се постигне  ефективна  защита  на околната  среда , участието  и 
подбуждането  към такива  действия  също  следва  да се счита  за престъпление .  
(10) Дейностите , увреждащи  околната  среда , следва  да бъдат  наказуеми  с ефективни , 
съответстващи  и разубеждаващи  наказателни  санкции , които  следва  да се 
прилагат  също  и за юридическите  лица  навсякъде  в Общността , защото  
престъпленията  спрямо  околната  среда  се извършват  до голяма  степен  в интерес  
на юридическите  лица  или в тяхна  полза . 
(11) Освен  това значителните  разлики  в степента  на санкциите  в държавите -членки  
налагат  необходимостта  да се предвиди  при известни  обстоятелства  сближаване  
на тези степени , отговарящи  на тежестта  на нарушението . 
(12) Това  сближаване  е особено  важно  в случаите , в които  нарушенията  имат  тежки  
последици  или са извършени  в рамките  на престъпни  организации , които  играят  
значителна  роля  в престъпленията  спрямо  околната  среда . 
(13) Тъй като настоящата  директива  предвижда  минимални  правила , държавите -
членки  могат  да приемат  или поддържат  по-строги  мерки  по отношение  на 
ефективната  защита  на околната  среда  чрез наказателното  право . 
(14) Държавите -членки  предоставят  на Комисията  информация  относно  прилагането  
на настоящата  директива , за да ѐ позволят  да оцени  ефекта  от тази директива .  
(15) Тъй като целите  на действието , което  следва  да се предприеме , по-специално  
осигуряването  на по-ефективна  защита  на околната  среда , не могат  да бъдат  
постигнати  в достатъчна  степен  от държавите -членки  и съответно  могат  да бъдат  
постигнати  по-успешно  на ниво  Общност , Общността  може  да приеме  мерки  в 
съответствие  с принципа  на субсидиарността , както  е постановено  в член  5 от 
Договора . В съответствие  с принципа  на пропорционалността , формулиран  в 
този член , настоящата  директива  не предвижда  повече  от необходимото  за 
постигане  на тези цели ; 
 
BG 13   BG (16) Настоящият  акт спазва  основните  права  и принципи , признати  по-специално  от 
Хартата  за основните  права  на Европейския  съюз . 
ПРИЕХА  НАСТОЯЩАТА  ДИРЕКТИВА : 
Член  1 
Предмет  
Настоящата  директива  установява  мерки , свързани  с наказателното  право , с цел по-
ефективна  защита  на околната  среда . 
Член  2 
Определения  
За целите  на настоящата  директива : 
(а) „незаконно “ означава  нарушаващо  законодателството  на Общността , или 
закон , административна  наредба  или решение  на компетентен  орган  в държава -
членка , имащи  за цел защитата  на околната  среда .  
(б) „юридическо  лице “ означава  всеки  правен  субект , който  притежава  такъв  
статут  според  приложимото  национално  законодателство , с изключение  на 
държавите  или други  обществени  органи , упражняващи  суверенните  си права , 
и публичните  международни  организации . 
Член  3 
Нарушения  
Държавите -членки  гарантират , че следните  действия  се считат  за престъпление , когато  
са извършени  умишлено  или поне  със сериозно  нехайство . 
(а) изпускането , емисията  или влагането  на известно  количество  материали  или 
йонизиращо  лъчение  във въздуха , почвата  или водата , което  причинява  смърт  
или сериозни  увреждания  на лице ; 
(б) незаконното  изпускане , емисия  или влагане  на известно  количество  материали  
или йонизиращо  лъчение  във въздуха , почвата  или водата , което  причинява  или 
може  да причини  смърт  или сериозни  увреждания  на лице  или значителни  
щети  на качеството  на въздуха , почвата , водата , животните  или растенията ; 
(в) незаконното  третиране , включително  изхвърляне  и съхранение , 
транспортиране , износ  или внос  на отпадъци , включително  опасни  отпадъци , 
които  причиняват  или могат  да причинят  смърт  или сериозни  увреждания  на 
лице  или значителни  щети  на качеството  на въздуха , почвата , водата , 
животните  или растенията ; 
(г) незаконната  експлоатация  на инсталация , в която  се провежда  опасна  дейност , 
или в която  се съхраняват  или използват  опасни  вещества  или препарати  и 
която  причинява  или може  да причини  извън  инсталацията  смърт  или сериозни  
 
BG 14   BG увреждания  на лице  или значителни  щети  на качеството  на въздуха , почвата , 
водата , животните  или растенията ; 
(д) незаконният  превоз  на отпадъци , както  е определен  в член  2, параграф  35 от 
Регламент  (ЕО) № 1013/2006 на Европейския  парламент  и на Съвета6 с цел 
печалба  и в значителни  количества , когато  превозът  се извършва  с една  
единствена  дейност  или с няколко  дейности , които  изглеждат  свързани ; 
(е) незаконното  производство , третиране , съхранение , използване , 
транспортиране , износ  или внос  на ядрени  материали  или други  опасни  
радиоактивни  вещества , които  причиняват  или могат  да причинят  смърт  или 
сериозни  увреждания  на лице  или значителни  щети  на качеството  на въздуха , 
почвата , водата , животните  или растенията ; 
(ж) незаконното  притежание , придобиване , увреждане , убийство  или търговия  с 
екземпляри  от защитени  видове  от дивата  флора  и фауна  или техни  части  или 
продукти ; 
(з) незаконното  значително  влошаване  на състоянието  на защитен  ареал ; 
(и) незаконната  търговия  или използване  на озоноразрушаващи  вещества . 
Член  4 
Участие  и подбуда  
Държавите -членки  гарантират , че участието  или подбудата  към действията , посочени  в 
член  3, се считат  за престъпление . 
Член  5 
Санкции  
1. Държавите -членки  гарантират , че извършването  на нарушенията , посочени  в 
членове  3 и 4, са наказуеми  с ефективни , съответстващи  и разубеждаващи  
наказателни  санкции . 
2. Държавите -членки  гарантират , че извършването  на нарушенията , посочени  в 
член  3, букви  б) – з), е наказуемо  с максимално  наказание  от поне  между  една  и 
три години  лишаване  от свобода , когато  нарушението  е извършено  със 
сериозно  нехайство  и причинява  значителни  щети  на въздуха , почвата , водата , 
животните  или растенията . 
3. Държавите -членки  гарантират , че извършването  на следните  нарушения  е 
наказуемо  с максимално  наказание  от поне  между  две и пет години  лишаване  
от свобода :  
(а) нарушението , посочено  в член  3, буква  а), когато  нарушението  е 
извършено  със сериозно  нехайство ;  
                                                 
6 O В L 190, 12.7.2006 г., стр. 1. 
 
BG 15   BG (б) нарушенията , посочени  в член  3, букви  б) – е), когато  нарушението  е 
извършено  със сериозно  нехайство  и причинява  смъртта  или сериозни  
увреждания  на лице ; 
(в) нарушенията , посочени  в член  3, букви  б)—з), когато  нарушението  е 
извършено  умишлено  и причинява  значителни  щети  на въздуха , почвата , 
водата , животните  или растенията ; 
(г) нарушенията , посочени  в член  3, когато  нарушението  е извършено  в 
рамките  на престъпна  организация  по смисъла  на Рамково  решение  [… 
относно  борбата  с организираната  престъпност ]7. 
4. Държавите -членки  гарантират , че извършването  на следните  нарушения  е 
наказуемо  с максимално  наказание  от поне  между  пет и десет  години  лишаване  
от свобода :  
(а) нарушението , посочено  в член  3, буква  а), когато  нарушението  е 
извършено  умишлено ; 
(б) нарушенията , посочени  в член  3, букви  б) – е), когато  нарушението  е 
извършено  умишлено  и причинява  смъртта  или сериозни  увреждания  на 
лице ; 
5. Наказателните  санкции , предвидени  в този член , могат  да бъдат  придружени  от 
други  санкции  или мерки , и по-специално : 
(а) лишаването  от права  на физическо  лице  да извършва  дейност , изискваща  
официално  разрешение  или одобрение , или да основава , ръководи  или 
управлява  компания  или фондация , когато  фактите , довели  до неговото  
осъждане  показват  висока  степен  на риск  от повтаряне  на същия  вид 
престъпна  дейност ; 
(б) публикуването  на съдебното  решение , свързано  с осъждането , или 
прилаганите  санкции  или мерки ; 
(в) задължението  да се възстановят  щетите  върху  околната  среда . 
Член  6 
Отговорност  на юридическите  лица  
1. Държавите -членки  гарантират , че юридическите  лица  могат  да бъдат  държани  
отговорни  за нарушенията , посочени  в член  3, извършени  в тяхна  полза  от 
лице , действащо  било  то индивидуално  или като част от орган  на юридическо  
лице , което  има водеща  позиция  в рамките  на юридическото  лице  въз основа  
на: 
 ( а) мандат  за представляване  на юридическото  лице  или 
                                                 
7 O В L […], […], стр. […]. 
 
BG 16   BG  ( б) правомощие  за взимане  на решения  от името  на юридическото  лице  или 
 ( в) правомощие  за упражняване  на контрол  в рамките  на юридическото  лице . 
Държавите -членки  гарантират  също  така, че юридическите  лица  могат  да бъдат  
държани  отговорни  за тяхното  участие  като съучастници  или подбудители  при 
извършването  на нарушенията , посочени  в член  3. 
2. Държавите -членки  гарантират  също  така, че юридическо  лице  може  да бъдат  
държано  отговорно , в случаите , в които  липсата  на наблюдение  или контрол  от 
страна  на лице , посочено  в параграф  1, е направила  възможно  извършването  на 
нарушение , посочено  в член  3, в полза  на това юридическо  лице  от лице  на 
негово  подчинение . 
3. Отговорността  на юридическите  лица  по параграфи  1 и 2 не изключва  
наказателно  преследване  срещу  физически  лица , които  са извършители , 
подбудители  или съучастници  в нарушенията , посочени  в член  3. 
Член  7 
Санкции  за юридическите  лица  
1. Държавите -членки  гарантират , че юридическо  лице , държано  отговорно  за 
нарушение  по смисъла  на член  6, може  да получи  наказание  от ефективни , 
съответстващи  и разубеждаващи  санкции , които  включват  наказателни  или 
ненаказателни  глоби . 
2. Глобите , предвидени  в параграф  1, възлизат  на: 
(а) максимален  размер  от поне  между  EUR 300 000 и EUR 500 000 в 
случаите , в които  нарушението , посочено  в член  3, букви  б) – з), е 
извършено  със сериозно  нехайство  и причинява  значителни  щети  на 
въздуха , почвата , водата , животните  или растенията . 
(б) максимален  размер  от поне  между  EUR 500 000 и EUR 750 000 в 
случаите , в които : 
i) нарушението , посочено  в член  3, буква  а), е извършено  със сериозно  
нехайство  или 
(ii) нарушение , посочено  в член  3, букви  б) – з):  
- е извършено  със сериозно  нехайство  и причинява  смъртта  или 
сериозни  увреждания  на лице , или 
- е извършено  умишлено  и причинява  значителни  щети  на 
въздуха , почвата  или водата  или на животните  или растенията , 
или 
(iii) нарушението , посочено  в член  3, е извършено  умишлено  в рамките  
на престъпна  организация  по смисъла  на Рамково  решение  [… 
относно  борбата  с организираната  престъпност ]; 
 
BG 17   BG (в) максимален  размер  от поне  между  EUR 750 000 и EUR 1 500 000 в 
случаите , в които : 
(i) нарушение , посочено  в член  3, буква  а), е извършено  умишлено  или 
(ii) нарушение , посочено  в член  3, букви  б) – е), е извършено  умишлено  
и причинява  смъртта  или сериозни  увреждания  на лице ; 
Държавите -членки  могат  да приложат  система , в която  глобата  е 
пропорционална  на оборота  на юридическото  лице , на постигнатата  или 
предвидена  финансовата  облага  от извършването  на деянието  или която  и да е 
друга  стойност , показваща  финансовото  състояние  на юридическото  лице , при 
условие  че тази система  позволява  налагането  на максимални  глоби , които  са 
равни  поне  на минимума  за максималните  глоби . Държавите -членки , които  
прилагат  директивата  в съответствие  с такава  система , уведомяват  Комисията , 
че възнамеряват  да го правят . 
3. Държавите -членки , в които  еурото  не е прието , прилагат  обменния  курс  между  
еурото  и тяхната  валута , публикуван  в Официален  вестник  на Европейския  
съюз  на […].  
4. Санкциите , предвидени  в този член , могат  да бъдат  придружени  от други  
санкции  или мерки , и по-специално : 
(а) задължението  да се възстановят  щетите  върху  околната  среда ; 
(б) изключването  от правото  за обществени  облаги  или помощи ; 
(в) временното  или постоянно  лишаване  от право  на практикуване  на 
промишлена  или търговска  дейност ; 
(г) поставянето  под съдебен  контрол ; 
(д) съдебно  решение  за ликвидация ; 
(е) задължението  за приемане  на специфични  мерки  за отстраняване  на 
последствията  от поведение , като това, върху  което  се основава  
наказателната  отговорност ; 
(ж) публикуването  на съдебното  решение , свързано  с осъждането , или 
прилаганите  санкции  или мерки . 
Член  8 
Докладване  
Най-късно  до ... и на всеки  три години  след  това държавите -членки  предоставят  
информация  на Комисията  относно  прилагането  на настоящата  директива  под формата  
на доклад .  
Въз основа  на тези доклади  Комисията  представя  доклад  пред  Европейския  парламент  
и пред  Съвета .  
 
BG 18   BG Член  9 
Транспониране  
1. Държавите -членки  въвеждат  в сила  законовите , подзаконовите  и 
административните  разпоредби , необходими , за да се съобразят  с настоящата  
директива  най-късно  до […]. Те незабавно  съобщават  на Комисията  текста  на 
тези разпоредби , както  и таблица  на съответствието  между  тези разпоредби  и 
настоящата  директива . 
Когато  държавите -членки  приемат  тези разпоредби , в тях се съдържа  
позоваване  на настоящата  директива  или то се извършва  при официалното  им 
публикуване . Условията  и редът  на позоваване  се определят  от държавите -
членки . 
2. Държавите -членки  съобщават  на Комисията  текста  на основните  разпоредби  от 
националното  си законодателство , които  те приемат  в областта , уредена  с 
настоящата  директива . 
Член  10 
Влизане  в сила  
Настоящата  директива  влиза  сила  на двадесетия  ден след  публикуването   в 
Официален  вестник  на Европейския  съюз . 
Член  11 
Адресати  
Адресати  на настоящата  директива  са държавите -членки . 
Съставено  в Брюксел  на година . 
За Европейския  парламент : За Съвета : 
Председател  Председател